
Ministru kabineta rīkojums Nr. 72
Rīgā 2025. gada 4. februārī (prot. Nr. 5 31. §)
Par atļauju Kultūras ministrijai (Nacionālajam kino centram) uzņemties valsts budžeta ilgtermiņa saistības un veikt Latvijas iemaksu Eurimages seriālu kopražojumu atbalsta programmā (Programme for Series Co-Productions) un Eiropas solidaritātes fondā Ukrainas filmu atbalstam (The European Solidarity Fund For Ukrainian films)
· 1. Atļaut Kultūras ministrijai (Nacionālajam kino centram) uzņemties jaunas valsts budžeta ilgtermiņa saistības valsts budžeta apakšprogrammā 19.03.00 "Filmu nozare", tai skaitā:
· 1.1. 120 000 euro apmērā 2025. gadā un turpmākajiem gadiem, lai veiktu Latvijas iemaksu Eurimages seriālu kopražojumu atbalsta programmā (Programme for Series Co-Productions);
· 1.2. 40 000 euro apmērā 2025. gadā, lai veiktu iemaksu Eiropas solidaritātes fondā Ukrainas filmu atbalstam (The European Solidarity Fund For Ukrainian films).
· 2. Šā rīkojuma 1. punktā minētās iemaksas Kultūras ministrijai (Nacionālajam kino centram) nodrošināt atbilstoši esošajiem valsts budžeta līdzekļiem.

